Kelowna
Kelowna on linn Kanadas Briti Columbia provintsis. Asub Lääne-Kanadas Okanagani järve kaldal. Linna ümbruses on pehme kliima, mistõttu see on Kanada peamine viinamarjakasvatuspiirkond. Suvel on õhutemperatuur keskmiselt 27 °C ja talvel 0 °C. Kelowna asutati 1859. aastal, linnaks sai 1905. 2003 toimunud metsatulekahjus hävis üle 200 maja ja umbes 30 000 inimest tuli ajutiselt evakueerida. Elanike arv halduspiires oli 2006. aastal 106 700.